Teǧǧiḍ i k-icban deg wayla-k ad ksen? teǧǧiḍ i k-icban deg-k ad nehren? Mi ak-ɛeqent qqar-as:“akka i yura”!
I kečč ay amaɣbun? Terǧiḍ almi i ak-sserɣen tiẓegwa, truḥeḍ ad d-tekseḍ iberčečča.
I kečč ay asardun? Tɣilleḍ ad terreḍ idles d adles; axxam d adaynin, lmal d imawlan! Ṣrima ad tɛelleq ɣer lḥiḍ, d amḍiq n tmekḥelt ara teṭṭef.
I kečč ay amaɛfun? Tenwiḍ ma yella tesluɣeḍ tezdeg n waman, deg-sen ur ttidiren iselman? Mačči s sin neɣ miyya n ineẓḍan ara tesnegreḍ tadla (ccetla).
I kečč ay aqjun? Tbeddleḍ aksum s yeɣsan; tuɣal-ḍ d annar i wurar n iselfan. Win i ak-d-iseɣlen ad tesgelfeḍ, ad themjeḍ. Tegliḍ ula s imawlan.
D win i wumi teɛreq tnilla i aɣ-yemmalen iberdan ass-a?
Ɣas tessexrabem ayen illan, ma ad d-yili wayen tebɣam?
Ɣas terram-aɣ ussan d uḍan, ur tettut, deg-sen i ttiẓident tirga. Ɣas ad tekfum irgazen, ur tkeffu tirrugza.
Ass i deg ara tenwum trebḥem, ass-nni ara teẓrem acḥal i txeṣrem.
Irnaten Murad
kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn taq_Latn